APROBACIÓN DEFINITIVA DA MODIFICACIÓN DO REGULAMENTO DE HONRAS, DISTINCIÓNS E DECLARACIÓN DE LOITO OFICIAL DO CONCELLO DE REDONDELA
ADMINISTRACIÓN LOCAL — Municipal — Redondela (Ordenanzas e Regulamentos, 17/08/2018)

O Pleno do Concello, en sesión ordinaria celebrada o 22/02/2018 aprobou inicialmente a modificación do Regulamento de honras e distincións do Concello de Redondela. Someteuse o expediente a información pública por prazo de trinta días hábiles, mediante a publicación do correspondente anuncio no Boletín Oficial da Provincia de Pontevedra nº 63 de 2 de abril de 2018, e máis no taboleiro de anuncios físico e electrónica da Casa do Concello, para o seu exame e presentación de reclamacións e alegacións. Ao non terse presentado ningún tipo de reclamación ou alegación a modificación enténdese definitivamente aprobada, publicándose para o seu xeral coñecemento o texto íntegro do regulamento aparecendo suliñadas as modificacións introducidas; entrando en vigor unha vez publicado enteiramente o seu texto no BOP e así que transcorra o prazo de 15 días hábiles ao que se refiren os artigos 70.2 e 65.2 da Lei 7/1985, de 2 de abril, reguladora das bases de réxime local. De conformidade co establecido nos artigos 10, 25 e 46 da Lei 29/1998, do 13 de xullo, reguladora da xurisdición contencioso-administrativa, e 112.3 da Lei 39/2015, de 1 de outubro, do procedemento administrativo común das administracións públicas 30/92, do Réxime Xurídico das Administracións Públicas e do Procedemento Administrativo Común, contra o presente acordo, os interesados unicamente poderán interpoñer directamente o recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. Documento asinado dixitalmente á marxe 1.—O presente regulamento ten por obxecto normalizar a concesión de distincións honoríficas e condecoracións que, para premiar os méritos específicos, feitos sobresaíntes, calidades, circunstancias singulares ou servizos extraordinarios prestados ao Concello de Redondela por persoas ou institucións, poderán ser outorgadas pola súa corporación. Así mesmo regúlase neste articulado a declaración de loito oficial do Concello de Redondela.2.—Ningún distintivo ou nomeamento dos que se contemplan neste regulamento poderá outorgarse a persoas que desempeñen altos cargos na administración e respecto dos cales a corporación se atope en relación subordinada de xerarquía, función ou servizo, mentres subistan estes motivos. Fillo/a Predilecto/a de Redondela Fillo/ a Adoptivo/a de Redondela Alcalde/Alcaldesa ou Concelleiro/a a Honorario da Corporación Medalla de Ouro de Redondela Medalla ao mérito artístico Cronista oficial 1.—Todas as distincións ás que se fai referencia no presente regulamento teñen carácter exclusivamente honorífico, sen que outorguen ningún dereito administrativo nin de carácter económico.1. O título de Fillo/a Predilecto/a de Redondela poderá ser concedido a calquera persoa nacida no termo municipal de Redondela que sobresaia, de forma extraordinaria, polas súas calidades persoais, profesionais e, particularmente, polos seus servizos en beneficio da mellora ou honra de Redondela, tendo acadado prestixio e consideración xeral nos diferentes eidos da sociedade.2. A concesión do título de Fillo/a Adoptiva/a de Redondela poderá concederse ás persoas que, sen naceren no termo municipal, reúnan as circunstancias sinaladas no punto anterior. Unha vez aprobada polo Pleno a concesión do título de Fillo/a Predilecto/a, a corporación acordará a data na que se reunirá de novo para proceder á súa entrega, en acto solemne, no Salón de Plenos da Casa do Concello ou en calquera outro lugar que as circunstancias aconsellen. O nomeamento de Alcalde/Alcaldesa ou Concelleiro/a Honorario/a do Concello de Redondela, poderá ser outorgado por este a persoeiros, tanto nacionais coma estranxeiros, como mostra da alta consideración que lle merecen ou ben, como correspondentes a outras semellantes das que fose obxecto a corporación ou autoridades municipais. A consesión deste título, cando circunstancias especiais o aconsellen, será acordada pola corporación municipal co voto favorable dos dous terzos dos concelleiros/as membros da corporación. Os nomeamentos de Alcalde/Alcaldesa ou Concelleiro/a Honorario/a poderán ser de carácter vitalicio, por prazo limitado, ou circunscrito tan só ao período que corresponda ao cargo que ocupe a persoa designada, cando a designación fose acordada expresamente para ese cargo. As persoas designadas carecerán de facultades para intervir no goberno administrativo municipal, pero o/a Alcalde/sa efectivo ou o Pleno do Concello poderán encomendarlles funcións representativas cando se exerzan fóra da demarcación territoral municipal. Nos demais actos oficiais que celebre o concello ocuparán o lugar preferente que a corporación municipal lles sinale, e ostentarán a medalla acreditativa do honor recibido.1. A medalla de Redondela é unha recompensa municipal para premiar méritos extraordinarios que concorran en persoeiros, entidades ou corporacións, tanto nacionais como extranxeiras, por teren prestados servizós á cidade ou dispensado honores a ela.2. A Medalla terá o carácter de condecoración no seu grao máis elevado de Medalla de Ouro e Medalla ao mérito artístico.3. Non poderán outorgarse máis de catro medalles de ouro ao ano.1. A Medalla de Ouro levarase pendurada do pescozo, sexeita cun cordón de seda branco e azul, con pasador dourado 2. As Medallas ao Mérito Artístico e o título de Cronista Oficial, serán acuñadas en ouro e coa lenda correspondente á honra que outorgan.3. Para determinar en cada caso a procedencia da concesión e a categoría da Medalla que se vai outorgar, deberá terse en conta a índole dos méritos e servizos, a transcendencia do labor realizado a prol ou na honra do concello e as particulares circunstancias da persoa proposta para a condecoración.4. Cando lle fosen concedidas a unha entidade, persoa xurídica, substituirase a medalla por unha placa. O outorgamento destas condecoracións serán obxecto dun acto solemne, no que se entregarán os correspondentes diplomas, distintivos e medallas, no lugar e forma que se estime máis conveniente. Os acordos para a denominación de espazos ou edificios púbicos, para a colocación de estatuas e monumentos e para a celebración de actos de homenaxe promovidos polo concello, adoptaranse logo da tramitación do expediente establecido no capítulo VIII do presente regulamento e despois de oír a comisión informativa que corresponda. O cumprimento dos acordos anteriores realizarase en acto público anunciado previamente Para a concesión de todas as honras e distincións honoríficas que neste regulamento quedan establecidas, o Concello terá que instruír o oportuno expediente para o efecto, que servirá para determinar os méritos ou circunstancias que aconsellen a concesión, agás no suposto excepcional previsto nos capítulo III e VIII deste regulamento. A tramitación para outorgar calquera das distincións ou títulos honoríficos deberá ser secreta. Así mesmo, non poderá darse ningunha información ou certificación da mesma ata que o acordo sexa firme. O procedemento iniciarase por decreto da Alcaldía, ben a iniciativa propia ou por requerimento dalgún membro da corporación. Todas as iniciativas e suxestións para a aplicación do presente regulamento dirixiranse por escrito, con carácter reservado á Alcaldía. No decreto de iniciación nomearase un xuíz instrutor e un secretario; o instrutor, que será un concelleiro, ordenará a práctica de cantas probas e actuacións conduzan á precisión dos méritos da persoa proposta e, unha vez rematadas as actuacións, elevará unha proposta á Comisión Informativa de Cultura, constituída para estes efectos en Comisión Especial de Honras e Distincións. A Comisión Especial de Honras e Distincións, que poderá aplicar unha información complementaria, determinará co voto favorable da maioría absoluta dos seus membros, o título condecoración ou distincións que se lle debe outorgar á persoa homenaxeada. Cando estea rematada a instrucción do expediente ou, no seu caso, o prazo concedido para o efecto, este será remitido á Alcaldía coa proposta correspondente. Se non existe acordo da comisión, a Alcaldía poderá arquivalo, ordenar as prácticas de novas dilixencias ou elevar o expediente ao Pleno coa súa proposta. Os acordos decididos polo Pleno nestas materias deberán contar co voto favorable da maioría absoluta dos concelleiros/as membros da corporación. No caso de que o acordo ou resolución fose negativo, non se expedirá ningunha copia ou certificación nin se empregarán os informes e antecedentes para finalidades alleas, baixo a responsabilidade de quen ingrinxa este precepto. Por razóns de urxencia e oportunidade, con carácter excepcional e sempre que os méritos da persoa homenaxeada fosen notorios, o presidente da corporación municipal, por iniciativa propia ou a pedimento de calquera grupo, poderá someter directamente ao Pleno a proposta razoada do outorgamento do título, condecoración ou distinción correspondente. O acordo de concesión deberá ser acadado coas maiorías sinaladas no artigo 19. Artigo 22 1. Toas as distincións e condecoracións ás que se refire o presente regulamento poderán ser concedidas como póstumas homenaxes ou no pasamento de persoeiros nos que concorren os devanditos merecementos. A secretaría da corporación coidará de que se leve un libro de rexistro divido en tantas seccións como sexan as honras, condecoracións e distincións establecidas no presente regulamento, no que inscribirán cronoloxicamente as circunstancias correspondentes aos favorecidos e a data da súa concesión Anualmente convocarase a elección do persoeiro do ano que corresponda, que saliente polas súas achegas nos ámbitos cultural, científico, filantrópico, profesional ou calquera outro no que dalgunha maneira puidera ter contribuído tamén á mellora ou engrandecemento de Redondela. Darase cumprida publicidade da apertura do proceso a asociacións, centros de ensino e a todos os consellos parroquiais existentes no concello, de cara a favorecer a participación na presentación de propostas para este nomeamento. Nesta elección poderán participar todo os colectivos culturais inscritos no rexistro municipal de asociacións e os centros educativos do concello. Cada colectivo e centro educativo, sempre con anterioridade ao 28 de xaneiro, poderá presentar unha candidatura, debéndoo facer mediante unha memoria na que se fundamenten os méritos da personalidade proposta, que cumprirá os seguintes condicionantes: 1. Nada ou vinculada a Redondela 2. Ter destacado en xeral no mundo das artes, das ciencias e/ou das letras ou en calquera outro ámbito cultural, filantrópico, profesional, etc.3. As candidaturas propostas poderán selo de persoas físicas ou xurídicas, ou colectivos sen personalidade xurídica pero cunha clara representatividade e conformación interna que os dote dun carácter propio e socialmente recoñecido. O Concello nomeará unha comisión avaliadora das propostas recibidas, na que participarán 4 persoas vencelladas ao movemento socio-cultural, designadas por cada un dos grupos municipais que, no caso de non haber consenso, tomarán as súas decisións en función proporcional á súa representación no Concello. Tamén formará parte desta comisión o presidente da Comisión de Cultura, con voz e sen voto. Unha vez recollidas as propostas achegadas polos colectivos do concello, reunirase a comisión informativa de Cultura para dar conta delas e verificar o cumprimento do regulamento das candidaturas presentadas. Unha vez ditaminada a validez delas, publicaranse na web municipal e abrirase un prazo de votación para acadar a proposta máis apoiada pola veciñanza. O prazo de votación será de 30 días naturais unha vez aberto. Enviarase a cada centro cultural, consello parroquial e centro de ensino unha copia coa listaxe das propostas para que sexa exposta en lugar ben visible e así animar e favorecer as votacións. Así mesmo se informará debidamente a estes colectivos dos sistemas de votación e das datas de inicio e finalización dos mesmos. A votación levarase a cabo: 1.—Por procedementos informáticos e de soporte lóxico nos que se valide cada voto, así como a garantía de que non se producen duplicidades de voto pola mesma persoa. Este procedemento informático contará con control mediante introducción de DNI: os usuarios introducirán o seu DNI e cotexarase coa listaxe do censo municipal.2.-Ao mesmo tempo habilitarase un sistema de votación presencial nos rexistros xerais do concello que garanta a posibilidade de voto a toda a poboación, debendo os votantes acreditar a súa identidade mediante DNI, carné de conducir ou pasaporte. Unha vez pechado o prazo para realizar a votación farase o reconto e convocarase de novo a comisión avaliadora para aprobar a proposta máis apoiada. Nesta comisión elaborarase a proposta para elevala ao Pleno do concello para a súa aprobación na primeira sesión que se celebre. A mesma comisión será a encargada de elaborar un proxecto anual de actos conmemorativos do persoeiro/a proposto/a. Prevese que ante circunstancias moi graves e de especial relevancia, catástrofes naturais ou doutra índole, situacións críticas e aquelas que afecten gravemente a vida cotiá tanto da veciñanza coma do normal funcionamento do concello, declararase o loito oficial. O loito oficial declararase en Xunta de Goberno local, a proposta da Xunta de Voceiros, motivada e convocada formalmente polo Alcalde con ese punto na orde do día. O pleno, na súa función de control, poderá mostrar na primeira sesión plenaria que se celebre, a súa conformidade co decidido pola Xunta de Goberno Local. O loito oficial poderá ser declarado en función da gravidade dos sucesos e da súa orixe, afectación de persoas ou bens, por un, dous ou ate tres días. A declaración de loito oficial inclúe amais da baixada de bandeiras a media hasta, os seguintes aspectos: Unha vez declarado o loito oficial, a Xunta de Voceiros poderá á súa vez propoñer actos en memoria, de condolencia ou rexeitamento, durante os días declarados de loito oficial ou incluso rematado ese período. Todos eses actos contarán coa presenza da corporación municipal. Primeira.— O Pleno do Concello poderá acordar a limitación e concesión de honras, distincións e condecoracións cando sexa excesiva a súa prodigalidade e poida deslucir a súa relevancia, ou cando se estime conveniente para a racionalización do seu outorgamento. Segunda.— O Concello poderá privar das distincións especificadas neste regulamento, calquera que sexa a súa data de concesión, a quen incorra en faltas que aconsellen este medida extrema. A privación deberá reunir os mesmos votos favorables que os esixidos para a concesión e seguir a tramitación previa do procedemento, establecido no capítulo VIII deste regulamento, no que lle sexa de aplicación. Única.— Todos os persoeiros ou entidades corporativas que estivesen actualemente en posesión dalgunha das distincións que sexan materia deste regulamento ou as que lle foran recoñecidas por anteriores acordos municipais ditados en relación coas distincións enumeradas, continuarán co goce delas con todos os dereitos, honras e prerrogativas que lle son inherentes. Apróbase como anexo do presente regulamento o modelo tipo que regulará as distincións honoríficas e condecoracións, así como o contido mínimo dos distintos diplomas. Redondela, 30/07/2018. O Alcalde, Javier Bas Corugeira.